Honor 20i, Redmi Note 7 Pro और Samsung Galaxy M40 में कौन बेहतर?  
'48 Megapixel Camera' वाला स्मार्टफोन है Redmi Note 7 Pro 
Honor 20i की कीमत 14,999 रुपये है
Galaxy M40 में ट्रिपल रियर कैमरा सेटअप है
Honor 20i भारत में अगले सप्ताह से बिक्री के लिए उपलब्ध कराया जाएगा। भारतीय मार्केट में Honor 20i की सीधी भिड़ंत Redmi Note 7 Pro और Samsung Galaxy M40 स्मार्टफोन से होगी। Honor 20i की अहम खासियतों की बात करें तो यह स्मार्टफोन फुल-एचडी+ स्क्रीन, किरिन 710एफ चिपसेट, तीन रियर कैमरे, 4 जीबी रैम और 64 जीबी स्टोरेज से लैस है। आइए जानते हैं कि स्पेसिफिकेशन और कीमत के आधार पर Honor 20i, Redmi Note 7 Pro और Samsung Galaxy M40 में कौन बेहतर है?

Honor 20i की कीमत 14,999 रुपये है। यह 4 जीबी रैम और 128 जीबी स्टोरेज के साथ आएगा। Xiaomi ने Redmi Note 7 Pro (रिव्यू) के दो वेरिएंट उपलब्ध कराए हैं। 4 जीबी रैम + 64 जीबी स्टोरेज वेरिएंट को 13,999 रुपये में बेचा जाएगा। ग्राहक रेडमी नोट 7 प्रो के 6 जीबी + 128 जीबी वर्ज़न की कीमत 16,999 रुपये है। सैमसंग Galaxy M40 को भारत में 19,990 रुपये में बेचा जाएगा। यह 6 जीबी रैम और 128 जीबी स्टोरेज के साथ आएगा।

Honor 20i और Samsung Galaxy M40 भारत में 18 जून से बिक्री के लिए उपलब्ध होंगे तो वहीं रेडमी नोट 7 प्रो पहले से ही भारत में फ्लैश सेल के जरिए बेचा जा रहा है।

तीनों ही स्मार्टफोन डुअल-सिम (नैनो) सपोर्ट और एंड्रॉयड 9 पाई से लैस हैं। Honor 20i में 6.21 इंच का फुल-एचडी+ (1080x2340 पिक्सल) डिस्प्ले है, 19.5:9 आस्पेक्ट रेशियो के साथ। फोन में टॉप पर वाटरड्रॉप नॉच भी है। Redmi Note 7 Pro में 6.3 इंच की फुल-एचडी+ स्क्रीन है, 19.5:9 आस्पेक्ट रेशियो और वाटरड्रॉप नॉच के साथ।

फोन के फ्रंट और बैक पैनल पर 2.5डी कर्व्ड गोरिल्ला ग्लास 5 का इस्तेमाल हुआ है। सैमसंग गैलेक्सी एम40 में 6.3 इंच का फुल-एचडी+ इनफिनिटी ओ डिस्प्ले है। इस पर कॉर्निंग गोरिल्ला ग्लास 3 की प्रोटेक्शन है। डिस्प्ले पैनल कंपनी की स्क्रीन साउंड टेक्नोलॉजी के साथ आता है। यह हैंडसेट में ऑडियो वाइब्रेशन प्रोड्यूस करता है।

नए हॉनर हैंडसेट में ऑक्टा-कोर किरिन 710 प्रोसेसर का इस्तेमाल हुआ है। ग्राफिक्स के लिए माली जी51एमपी4 इंटिग्रेटेड है। रेडमी नोट 7 प्रो में 11एनएम प्रोसेस से बने क्वालकॉम ऑक्टा-कोर स्नैपड्रैगन 675 प्रोसेसर का इस्तेमाल हुआ है। सैमसंग ब्रांड के इस हैंडसेट में ऑक्टा-कोर क्वालकॉम स्नैपड्रैगन 675 प्रोसेसर के साथ एड्रेनो 612 जीपीयू दिया गया है।


हॉनर 20आई स्मार्टफोन 4 जीबी रैम और 128 जीबी स्टोरेज के साथ आता है, माइक्रोएसडी कार्ड की मदद से स्टोरेज को 512 जीबी तक बढ़ाना संभव है। रैम और स्टोरेज पर आधारित Redmi Note 7 Pro फोन के दो विकल्प हैं- 4 जीबी रैम के साथ 64 जीबी स्टोरेज और 6 जीबी रैम के साथ 128 जीबी स्टोरेज। दोनों ही वेरिएंट 256 जीबी तक के माइक्रोएसडी कार्ड को सपोर्ट करते हैं। सैमसंग गैलेक्सी एम40 की इनबिल्ट स्टोरेज 128 जीबी है और ज़रूरत पड़ने पर 512 जीबी तक का माइक्रोएसडी कार्ड इस्तेमाल करना संभव है।


अब बात कैमरा सेटअप की। Honor 20i में पिछले हिस्से पर तीन कैमरे हैं। यहां एफ/ 1.8 अपर्चर वाला 24 मेगापिक्सल का प्राइमरी कैमरा, एफ/ 2.4 अपर्चर वाला 8 मेगापिक्सल का सेकेंडरी कैमरा और साथ में 2 मेगापिक्सल का डेप्थ सेंसर है। फ्रंट पैनल पर एचडीआर सपोर्ट वाला एफ/ 2.0 अपर्चर से लैस 32 मेगापिक्सल का सेंसर है।

Redmi Note 7 Pro डुअल कैमरा सेटअप के साथ आता है। इसमें एफ/ 1.79 अपर्चर वाला 48 मेगापिक्सल का प्राइमरी सेंसर है। इसके साथ 5 मेगापिक्सल का सेकेंडरी डेप्थ सेंसर दिया गया है। फोन में एआई सीन डिटेक्शन, एआई पोर्ट्रेट मोड और नाइट मोड जैसे कैमरा फीचर हैं। इसके अलावा फोन में 13 मेगापिक्सल का सेल्फी सेंसर है। इस फोन के रियर कैमरे से यूज़र 4K वीडियो रिकॉर्ड कर पाएंगे।
Galaxy M40 में ट्रिपल रियर कैमरा सेटअप है। प्राइमरी सेंसर 32 मेगापिक्सल का है। यह एआई सीन ऑप्टिमाइज़र और एफ/ 1.7 लेंस के साथ आता है। पिछले हिस्से पर 5 मेगापिक्सल का सेकेंडरी कैमरा है। यह डेप्थ सेंसर भी है। तीसरा कैमरा 8 मेगापिक्सल का है, यह अल्ट्रा वाइड एंगल लेंस के साथ आता है। फोन में 4के वीडियो रिकॉर्डिंग, स्लो-मो और हाइपरलैप्स के लिए सपोर्ट है। सेल्फी के लिए फोन में 16 मेगापिक्सल का सेंसर दिया गया है।
अन्य स्पेसिफिकेशन की बात करें तो तीनों स्मार्टफोन वाई-फाई 802.11एसी, जीपीएस और फिंगरप्रिंट सेंसर से लैस हैं। Honor 20i की बैटरी 3,400 एमएएच की है। लेकिन यह फास्ट चार्जिंग को सपोर्ट नहीं करती है। रेडमी नोट 7 प्रो फोन की बैटरी 4,000 एमएएच की है और यह क्विक चार्ज 4.0 को सपोर्ट करेगी। Samsung के इस फोन में 3,500 एमएएच की बैटरी है और यह 15 वॉट की फास्ट चार्जिंग को सपोर्ट करती है।
Honor 20i फोन का डाइमेंशन 154.8x73.64x7.95 मिलीमीटर है और वज़न 164 ग्राम। Redmi Note 7 Pro की लंबाई-चौड़ाई 154.80x73.64x7.95 मिलीमीटर और वज़न 186 ग्राम है। सैमसंग ने Galaxy M40 की सटीक लंबाई-चौड़ाई नहीं बताई है लेकिन यह पता चला है कि इसकी मौटाई 7.9 मिलीमीटर और वज़न 168 ग्राम होगा।